Ungavas pussala

Ungavas pussala (, ) ir pussala Kanādas austrumos, Kvebekas provinces Nunavikas reģionā.  Atrodas Labradoras pussalas ziemeļrietumos, to apskalo Hudzona līcis rietumos, Hudzona šaurums ziemeļos un Ungavas līcis austrumos. Ungavas pussalas tālākais ziemeļu punkts, Volstenholma rags, ir arī Labradoras pussalas un Kvebekas provinces tālākais ziemeļu punkts. Pussala ir daļa no Kanādas vairoga, to aizņem Ungavas plato, reljefs kalnains. Daudz upju un ezeru, lielākās upes ir Koksoaka (kopā ar satekupi Melēzu veido pussalas dienvidu robežu), tai paralēlā Feī, kā arī Arno ziemeļos; visas ietek Ungavas līcī. Ainavā dominē tundra. Pussalas ziemeļdaļā ap Pinualuita meteorīta krāteri 2007. gadā izveidots Pinualuita nacionālais parks 1133,9 km² platībā.Parc national des Pingualuit

Pussala mazapdzīvota, lielākoties inuiti (ap 90 %). Apdzīvotās vietas izvietotas piekrastē; lielākā ir Kativikas reģiona centrs Kūjuaka pussalas dienvidaustrumos, citas lielākās apdzīvotās vietas ir Ivujivika ziemeļrietumos un Inukjuaka rietumos.

 Atsauces 

 Ārējās saites 

Kategorija:Kanādas pussalas
Kategorija:Kvebeka